text: Vi cykler mere i fritiden
  12 juni 2017 kl. 15.58
  Cyklen fylder 200 år. Vi bruger den mindre i det daglige og mere i fritids- og motionslivet.
  I dag er det præcis 200 år siden, en mand for første gang i verden satte sig op på en cykel. Den tohjulede har fødselsdag. 
  Cyklen har været løsningen på alt fra miljøkriser og et symbol på kvindernes kamp for ligestilling. 
  Vi er dog ikke bedre til at cykle mere, når vi skal i skole og på arbejde, men til gengæld går det godt med at trampe i pedalere, når vi har fri.
  Hans Peter Knudsen, cykelhandler, Børkop: "Der bliver ikke solgt så mange hverdagscykler som før i tiden"
  Det mærker de hos cykelhandleren i Børkop.
  - Der bliver ikke solgt så mange hverdagscykler som før i tiden, fortæller cykelhandler Hans Peter Knudsen
  - Der bliver til gengæld solgt flere mountainbikes, og der bliver købt meget mere udstyr til cykler.
  - Du kan f.eks. få en lækker cykel lavet i kulfiber - pris  cirka 73.000 kroner.
  I dag er det præcis 200 år siden, at den tyske baron Karl von Drais satte sig op på en tohjulet og kørte verdens første cykeltur.
  Det blev et transportmiddel, der i den grad erstattede heste som transportmiddel.
  For hundrede år siden mente læger, at kvinder kunne blive sterile af at cykle, – og derfor blev cyklen et symbol på ligestilling.
  Hos cykelhandleren i Børkop er det især en type kunde, de sælger til. Supermotionisten – og begynderen som skal have en startercykel gerne til 10.000 kr.
  Cykelhandler Hans Peter Knudsen har et godt bud på, hvordan vi får flere hverdags-ryttere op på cyklen:
  - Kombiner det med erhvervsliv, som familie, tag ud at cykle sammen med familien, er cykelhandlerens gode råd.
  